CELEX: C2006/131/31
Language: sl
Date: 2006-06-03 00:00:00
Title: Zadeva C-436/04: Sodba Sodišča (drugi senat) z dne  9. marca 2006  (predlog za sprejetje predhodne odločbe Hof van Cassatie van België) — kazenski postopek zoper Léopolda Henrija van Esbroecka (Konvencija o izvajanju Schengenskega sporazuma — Člena 54 in 71 — Načelo ne bis in idem — Uporaba ratione temporis — Pojem  ista dejanja  — Uvoz in izvoz prepovedanih drog, ki sta preganjana v različnih državah pogodbenicah)

3.6.2006   
            
            
               SL
            
            
               Uradni list Evropske unije
            
            
               C 131/18
            
         Sodba Sodišča (drugi senat) z dne 9. marca 2006 (predlog za sprejetje predhodne odločbe Hof van Cassatie van België) — kazenski postopek zoper Léopolda Henrija van Esbroecka
   (Zadeva C-436/04) (1)
   
   (Konvencija o izvajanju Schengenskega sporazuma - Člena 54 in 71 - Načelo ne bis in idem - Uporaba ratione temporis - Pojem „ista dejanja“ - Uvoz in izvoz prepovedanih drog, ki sta preganjana v različnih državah pogodbenicah)
   (2006/C 131/31)
   Jezik postopka: nizozemščina
   Predložitveno sodišče
   Hof van Cassatie van België
   Stranka v postopku v glavni stvari
   Léopold Henri van Esbroeck
   Predmet
   Predlog za sprejetje predhodne odločbe — Hof van Cassatie van België — Razlaga členov 54 in 71 Konvencije o izvajanju Schengenskega sporazuma — Načelo ne bis in idem — Oseba, ki se preganja v državi članici zaradi nezakonitega izvoza narkotikov, čeprav je bila ta ista oseba, na Norveškem preganjana zaradi nezakonitega uvoza narkotikov, v tej državi pravnomočno obsojena, preden je tam veljal Schengenski sporazum
   Izrek
   
               1)
            
            
               Načelo ne bis in idem iz člena 54 Konvencije o izvajanju Schengenskega sporazuma je treba uporabiti v kazenskem postopku, ki je bil v državi pogodbenici uveden za dejanja, za katera je bil obdolženec že obsojen v drugi državi pogodbenici, čeprav omenjena konvencija ob razglasitvi omenjene sodbe v tej državi še ni veljala, pod pogojem, da je veljala v zadevnih državah pogodbenicah takrat, ko je sodišče v drugem postopku presojalo pogoje za uporabo načela ne bis in idem.
               
            
         
               2)
            
            
               Člen 54 iste konvencije se mora razlagati tako, da:
               
                           —
                        
                        
                           je upoštevno merilo za uporabo omenjenega člena Konvencije o izvajanju Schengenskega sporazuma merilo istovetnosti dejanj v smislu obstoja celote med seboj neločljivo povezanih dejanj, ne glede na pravno kvalifikacijo teh dejanj ali pravno zavarovanega interesa;
                        
                     
                           —
                        
                        
                           je treba kaznivi dejanji izvoza in uvoza istih prepovedanih drog, ki sta preganjani v različnih državah pogodbenicah te konvencije, načeloma šteti za „ista dejanja“ v smislu tega člena 54, dokončna presoja o tem pa pripada pristojnim nacionalnim sodiščem.
                        
                     
         
      (1)  UL C 300, 4.12.2004.